**Nagyar Községi Önkormányzat Képviselő-testületének**

**7/2017 (XI.17.) önkormányzati rendelete**

**a szociális tűzifa támogatás helyi szabályairól**

Nagyar Községi Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, a szociális igazgatásról és a szociális ellátásokról szóló 1993. évi III. törvény 45. §-ban meghatározott feladatkörében eljárva a szociális tűzifa támogatás helyi szabályairól a következő rendeletet alkotja:

**1. A rendelet célja, hatálya**

**1.§**

(1) E rendelet célja, hogy az Önkormányzat támogatást nyújtson a településen élők részére a fűtési idényben szociális rászorultság alapján, és ennek érdekében meghatározza a szociális tűzifa támogatás ellátási forma jogosultsági feltételeit, és az igénylés, odaítélés rendjét.

(2) E rendelet hatálya kiterjed Nagyar Község Önkormányzat közigazgatási területén állandó vagy ideiglenes lakóhellyel rendelkező állampolgárokra.

(3) A jelen rendeletben szabályozott ellátással kapcsolatos eljárásra és az itt használt fogalmakra a szociális igazgatásról és a szociális ellátásokról szóló 1993. évi III. törvényben meghatározottakat kell alkalmazni.

**A támogatás feltételei**

**2. §**

(1) Az önkormányzat legfeljebb 5 m³ vissza nem térítendő természetbeni támogatást; tűzifát biztosíthat a krízishelyzetben lévő, vagy jövedelem nélküli, vagy tartósan beteg személynek, akik közül előnyt élvez, aki a szociális igazgatásról és szociális ellátásokról szóló 1993. Évi III. törvény szerintiek alapján:

a) aktív korúak ellátásában részesül, vagy

b) rendszeres gyermekvédelmi kedvezményben részesül, vagy

c) időskorúak járadékára jogosult, vagy

d) halmozottan hátrányos helyzetű gyermeket nevelő családnak minősül, vagy

e) 65 éven felüli egyedülálló és egyedül élő nyugdíjas, vagy

f) igazoltan fennálló hiteltartozása van, amely a létfenntartást veszélyezteti, vagy

g) az önkormányzat által nyújtott lakásfenntartási települési támogatásban részesül vagy

h) rehabilitációs ellátásban részesül.

(2) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

**3. §**

(1) Nem jogosult szociális célú tűzifa támogatásra – a 2. § -ban meghatározott
feltételek teljesülésétől függetlenül – az a személy, család

a) aki erdőgazdálkodó, erdőtulajdonos és az elmúlt 2 évben engedéllyel fakitermelést végzett,
vagy ilyen tevékenységből jövedelmet vagy tűzifát szerzett.

b) az a kérelmező aki, olyan ingatlanban lakik, amely tűzifával egyáltalán nem fűthető.

(2) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

(3) A tűzifában részesülő személy a tűzifát nem értékesítheti, nem adhatja át másnak, csak saját használatra használhatja fel.

**3. A támogatás igénylésének menete**

**4. §**

(1) A támogatás megállapítása iránti eljárás az e rendelet 1. melléklete szerinti kérelemre indul.

(2) A kérelmeket 2017. november 20 napjától lehet a Túristvándi Közös Önkormányzati Hivatal Nagyari Kirendeltségébe benyújtani.

(3) A kérelmekről átruházott hatáskörben Nagyar Községi Önkormányzat Polgármestere dönt.

(4) A tűzifa támogatás kiszállítását 2018. február 15. napjáig kell végrehajtani, amelynek megszervezéséről a Túristvándi Közös Önkormányzati Hivatal Nagyari Kirendeltsége köteles gondoskodni.

(5) Az önkormányzat vállalja, hogy a szociális célú tűzifa támogatásban részesülőtől a támogatásért ellenszolgáltatást nem kér. A tűzifa szállításából származó költségek az önkormányzatot terhelik.

**5. §**

(1) A támogatás kizárólagos forrása a Belügyminisztérium pályázata keretében az Önkormányzat számára megállapított támogatás, valamint az Önkormányzat által biztosított saját forrás.

(2) A forrás felhasználását követően benyújtott kérelmeket – függetlenül attól, hogy azok a 2. § meghatározott feltételeknek megfelelnek-e és a 4. §-ban meghatározott határidőre érkeztek-e be – el kell utasítani.

**4. Záró rendelkezések**

**6. §**

(1) A rendelet a kihirdetését követő napon lép hatályba és ezzel egyidejűleg a szociális célú tűzifa támogatás helyi szabályairól szóló 5/2016.(XII.13.) önkormányzati rendelet hatályát veszti.

(2) Jelen rendelet 2018. április 15. napján hatályát veszti.

 Hadiné Guti Ibolya Szalkainé Fóri Zsuzsa

                    polgármester                                                                jegyző

1. sz. melléklet a 7/2017. (XI. 17.) önkormányzati rendelethez

A kérelem benyújtható: 2017. január 31-ig.

# **Túristvándi Közös Önkormányzati Hivatal**

**Nagyari Kirendeltsége**

4922 Nagyar, Petőfi utca 3.

Tel.: 44/510-428, e-mail: nagyarpmh@freemail.hu

# KÉRELEM SZOCIÁLIS TŰZIFA TÁMOGATÁSHOZ

1. …………………………………………(Név) TAJ szám: …………………………………

……………………………………………..…..(szül.hely, idő) Nagyar,..........…….................……….u...... sz. alatti lakos kérem, hogy részemre Nagyar Községi Önkormányzat Képviselő-testületének a szociális tűzifa támogatásáról szóló önkormányzati rendelete alapján szíveskedjenek természetbeni juttatásként tűzifát biztosítani.

*A megfelelő rész aláhúzandó*

a) aktív korúak ellátásában részesülök

b) rendszeres gyermekvédelmi kedvezményben részesülök,

c) időskorúak járadékára vagyok jogosult,

d) halmozottan hátrányos helyzetű gyermeket nevelő családnak minősül,

e) 65 éven felüli egyedülálló és egyedül élő nyugdíjas vagyok,

f) igazoltan fennálló hiteltartozásom van, amely a létfenntartást veszélyezteti, (a hitelszerződést, banki igazolást csatolni szükséges,)

g) az önkormányzat által nyújtott lakásfenntartási települési támogatásban részesülök,

h) rehabilitációs ellátásban részesülök.

2. A kérelmező és a vele egy családban élő személyek adatai és jövedelme

|  |  |  |  |
| --- | --- | --- | --- |
| Név | Rokoni kapcsolata a kérelmezővel | Születési idő (év, hó, nap) | Havi nettó jövedelem (Ft) |
|   |   |    |   |
|   |   |    |   |
|   |   |    |   |
|   |   |    |   |
|   |   |    |   |
|   |   |    |   |
|   |   |    |   |
|   |   |    |   |
|   |   |    |   |

*jövedelemigazolásokat mellékelni szükséges*

*3. Nyilatkozatok*

1.       A háztartásomból más személy szociális célú tűzifa támogatást nem igényelt.

2.       A lakásom fával fűthető, és rendelkezem fatüzelésre alkalmas fűtőberendezéssel.

3.       Felelősségem tudatában kijelentem, hogy a közölt adatok a valóságnak megfelelnek.

Tudomásul veszem, hogy az általam közölt adatokat, tényeket és szociális helyzetet a Polgármesteri Hivatal környezettanulmány felvétele során ellenőrizheti.

Hozzájárulok a kérelemben szereplő adatoknak a szociális igazgatási eljárás során történő felhasználásához.

Dátum: …………………………………

 ………………………………………..

                                                                                                kérelmező aláírása